SKRIFTLIG FORESPOERGSEL E-3966/98

af Karin Joens (PSE) til Kommissionen

(4. januar 1999)

Om: Saerlige ordninger for indfoersel af majs til Spanien

Raadets forordninger (EOEF) 1799/87(1) af 25. juni 1987, (EOEF) 3875/92(2) af 28. december 1992 og (EF) 3640/93(3) af 17. december 1993 og Kommissionens forordninger (EF) 1839/95(4) af 26. juli 1995 og (EF) 1963/95(5) af 9. august 1995 indeholder bestemmelser om indfoersel af majs til Spanien fra USA og andre tredjelande. I henhold til disse bestemmelser har Spanien et importkontingent paa 2 mio. tons majs og 300.000 tons sorghum aarligt minus visse maengder af substitutionsprodukter, en ordning, som i forordning (EOEF) 1799/87 betegnes som en "overgangsforanstaltning". Det fastsaettes desuden i forordningerne, at den importerede majs skal anvendes eller forarbejdes i Spanien, og at der i tilfaelde af, at der opstaar markedsforstyrrelser som foelge af udfoersel af produkter, der produceres paa basis af denne majs, til andre medlemsstater, kan opkraeves en udligningstold.

De naevnte forordninger giver den majsforarbejdende industri i Spanien fordele sammenlignet med den tilsvarende industri i andre EU-medlemsstater, da Spanien kan koebe de naevnte maengder paa praeferencebetingelser og samtidig fra tredjelande modtager kvalitets majs, som egner sig til forarbejdning til levnedsmidler.

1. Hvordan definerer Kommissionen en "overgangsforanstaltning", som naevnt i Raadets forordning (EOEF) 1799/87, for saa vidt angaar varigheden?

2. Er gyldigheden af forordning (EF) 1963/95 tidsbegraenset?

3. Deler Kommissionen den opfattelse, at det paa grund af forordningerne kommer til konkurrenceforvridninger for den majsforarbejdende industri inden for det indre marked?

4. Hvad agter Kommissionen, saafremt den deler den i punkt 3 naevnte opfattelse, at goere for at afhjaelpe disse konkurrenceforvridninger?

5. Hvordan agter Kommissionen at sikre, at udligningstolden gennemfoeres effektivt inden for det indre marked?

Svar afgivet paa Kommissionens vegne af Franz Fischler

(16. februar 1999)

Kontingentet for indfoersel af majs til Spanien er et resultat af forhandlinger mellem EF og USA om udligning af de amerikanske eksporttab, der er en foelge af Spaniens tiltraedelse af Faellesskabet. Den oprindelige aftale fra 1987 gjaldt i en overgangsperiode paa fire aar. Herefter forlaengede Raadet den i yderligere tre aar, indtil den i 1994 blev medtaget i Verdenshandelsorganisationens (WTO) aftaler i Marrakesh.

1. Siden WTO-aftalen fra Marrakesh udgoer kontingentet for indfoersel af majs til Spanien ikke laengere en overgangsforanstaltning, da der ikke er fastsat nogen dato for aftalens ophoer.

2. Kommissionens forordning (EF) 1839/95 af 26. juli 1995, senest aendret ved forordning (EF) 1963/95 af 9. august 1995, om gennemfoerelsesbestemmelser for toldkontingenter for indfoersel af henholdsvis majs og sorghum til Spanien og af majs til Portugal(6) er blot den kommissionsforordning, der fastsaetter gennemfoerelsesbestemmelserne for det kontingent, som WTO-aftalen omhandler. Forordningens anvendelse er dermed heller ikke tidsbegraenset.

3. Det har, saa laenge kontingentet har vaeret anvendt, vaeret erkendt, at det kan medfoere konkurrencefordrejninger. Derfor fastsaetter bestemmelserne, at den indfoerte majs skal anvendes eller forarbejdes i Spanien. Indtil 1995 gav EF-bestemmelserne mulighed for at indfoere en udligningstold i tilfaelde af forstyrrelser paa markedet for forarbejdede majsprodukter. Da en saadan foranstaltning imidlertid ikke kan forenes med det enhedsmarked, der blev indfoert ved EF-traktaten, blev den ikke medtaget i forordning (EF) 1839/95.

Ud fra et oekonomisk synspunkt erkender Kommissionen, at kontingentet er en fordel for de fremstillingsvirksomheder, der ligger i Spanien, og som anvender flint majs, der er indfoert under kontingentet. For de fremstillingsvirksomheder, der anvender gul majs indfoert under kontingentet, har der ikke hidtil kunnet konstateres nogen konkurrencefordrejning. Gul majs, der anvendes til fremstilling af foder, stivelse og soedemidler, tegner sig for over 90 % af indfoerslen til Spanien under kontingentet. Hvad angaar flint majs, der anvendes til fremstilling af "corn flakes", har Kommissionen nu faaet forelagt en klage fra industrierne i den nordlige del af EF.

4. Hvad angaar flint majs, undersoeger Kommissionen for oejeblikket problemets oekonomiske, juridiske og politiske aspekter. Den haaber at naa frem til nogle konklusioner i naer fremtid.

5. Udligningstoldens anvendelse i samhandelen mellem medlemsstaterne kan ikke laengere forenes med enhedsmarkedet som omhandlet i EF-traktaten.

(1) EFT L 170 af 30.6.1987, s. 1.

(2) EFT L 391 af 31.12.1992, s. 1.

(3) EFT L 333 af 31.12.1993, s. 13.

(4) EFT L 177 af 28.7.1995, s. 4.

(5) EFT L 189 af 10.8.1995, s. 22.

(6) EFT L 189 af 10.8.1995.